 Waxaanu doonayna in dawladda Waddani ee aynu rajaynayno 10 cisho kadib ay noqoto dawlad shacabku wada leeyahay oo ka turjunta dareenka dadweynaha,sidaas ayuu yidhi Musharrax Cabdiraxmaan Cirro, waxaanu intaasi raaciyay in waxa ugu horeeya ee uu Laascaanood ka qaban doono noqonayso sidii magaaladu biyo macaan u heli lahayd, sidoo kalena uu qorshihiisa dhaw ku darayo dhismaha waddooyinka Laascaanood iyo Kala Baydh, Laascaanood iyo Taleex iyo Laascaanood ilaa Ceerigaabo kuwaas oo muhiim u ah horumarka dhaqaalaha iyo isu socodka gobolka. 